stanford-oval/wikipedia huggingface dataset:
Big Fish
Näyttelijät

| 0 | 1 | 2 |
| --- | --- | --- |
|  Ewan McGregor  | … |  Nuori Edward Bloom   |
|  Albert Finney  | … |  Vanha Edward   |
|  Alison Lohman  | … |  Nuori Sandra K. Bloom   |
|  Jessica Lange  | … |  Vanha Sandra   |
|  Billy Crudup  | … |  William Bloom.   |
|  Marion Cotillard  | … |  Joséphine Bloom   |
|  Helena Bonham Carter  | … |  Jennifer Hill   |
|  Robert Guillaume  | … |  Dr. Bennett   |
|  Matthew McGrory  | … |  Karl   |
|  Danny DeVito  | … |  Amos Calloway   |
|  Steve Buscemi  | … |  Norther Winslow   |
|  Miley Cyrus  | … |  Ruthie   |
Tim Burtonin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
1980-luku: Pee-wee's Big Adventure (1985) · Beetlejuice (1988) · Batman (1989)
1990-luku: Saksikäsi Edward (1990) · Batman – paluu (1992) · Ed Wood (1994) · Mars hyökkää! (1996) · Päätön ratsumies (1999)
2000-luku: Apinoiden planeetta (2001) · Big Fish (2003) · Jali ja suklaatehdas (2005) · Corpse Bride (2005) · Sweeney Todd – Fleet Streetin paholaisparturi (2007)
2010-luku: Liisa Ihmemaassa (2010) · Dark Shadows (2012) · Frankenweenie (2012) · Big Eyes (2014) · Neiti Peregrinen koti eriskummallisille lapsille (2016) · Dumbo (2019)
Bio Guéra

Bio Guéran muistomerkki Parakoussa.
Bio Guéra, Bio Guera tai Gbaasi N'Guerra (1856 Gbaasi, Kalalé – 17. joulukuuta 1916) oli nykyisen Beninin pohjoisalueilla elänyt wassangari-heimon soturi ja prinssi. Hänet tunnetaan Ranskan kolonisaation vastustajana Ranskan Dahomeyssa.
Elämä ja toiminta

Prinssi Bio Guéra syntyi Sabi Yeriman ja Yon Gonin perheeseen. Bio Guéra oli maanviljelijä ja kauppias, joka harjoitti myös metsästystä. Hänet oli koulutettu ratsastamaan, sekä käsittelemään jousta ja nuolta. Hän oli vastarintataistelija ja kapinallishahmo entisen Barutemin alueen Wasangari, Boowo-, Peul- ja Baatonnu-kansojen rinnalla. Bio Guéra auttoi Gbékun kylän asukkaita Wasangarien ryöstöjä vastaan ​​etelässä, ja idässä Gberudaban ja Boukan asukkaita.
Kun vastarinta Ranskan siirtomaavaltaa vastaan puhkesi, Bio Guéra asui Gbasissa, joka on Nikkistä koilliseen. Hän osallistui aktiivisesti elokuussa 1897 Saka Yeriman johtamaan sotaan ja kukisti useita kertoja siirtomaa-armeijan sen tutkimusmatkoilla. Bio Guéra organisoi Bembérékén piirityksen ja siirtyi sitten joukkojensa kanssa sotimaan Bauraan, Bembéréken pohjoispuolella. Lähes vuoden taistelun jälkeen sotapäällikkö ammuttiin 17. joulukuuta 1916.
Kapinoinnin syyt

Bio Guéra oli Bembéréken kaupungista itään sijaitsevan Gbekoun johtaja Borgoussa. Guéra johti ranskalaisvastaista baribojen kansannousua syyskuussa 1916. Kapinan välitön syy oli kokemattomien ranskalaisten virkailijoiden kyvyttömyys, joka yhdistyi molempien osapuolten välisiin väärinkäsityksiin.
Borgoun kaikkien levottomuuksien juuri oli työläs verotusjärjestelmä, corvée-pakkotyö ja ensimmäisen maailmansodan aikaiset sotilaskutsunnat. Bio Guéra käytti hyväkseen Ranskan huonosti hoidettua paikallishallintoa ja onnistui lietsomaan kapinointia Bembereken-Kandin seuduilla, jossa hänen tukenaan oli Nikkin kuningas Chabi Prouka.
Tausta

Vuosina 1915 – 1918 Ranskan Dahomeyssa levisi kansannousuja Borgoun, Atakoran ja Monon alueilla. Niitä synnyttivät osittain korotetut verot, kantamalla tehty kuljetus ja ensimmäisen maailmansodan aikaiset sotilaskutsunnat. Lisäksi siirtomaavalta sai aikaan perinteisten karavaani- ja kauppareittien sekaannuksen.
Epäkohdat aiheutti Ranskan Dahomeyn siirtokunnan hallinto, paikallisten hallitsijoiden kohtuuttomuus ja yleinen levottomuus. Mukana oli myös Nigerian muslimien agitaatiota valkoihoisia vastaan, kun Nigeriassa oli juuri ollut Sokoton muslimilevottomuuksia. Mielipahaa synnytti myös dahomeylaisten Bariba-johtajien keskuudessa erityisesti Nikkin alueella se, että britit syöksivät vallasta vuonna 1915 Busa-johtajan läheisessä Nigeriassa.
Perinteisten johtajien yleinen näkemys Ranskan asettamista rajoituksista vahvistui. Kapinointi oli paikallista, eikä se suuntautunut koskaan suoraan hallintoon, mutta mukana oli koko väestö. Kansannousujen tukahduttamista vaikeutti maasto, sekä Ranskan Dahomeyn joukkojen vajaamiehitys. Kapina-alueita tukahdutettaessa monet paikallisjohtajat menettivät perinteistä valtaansa.
Hollin kapina Atakorassa alkoi 1914 ja se kukistettiin vasta 1918. Kansannousu tapahtui samaan aikaan, kun sekä Porto-Novo, että Dahomey riitelivät alueesta ja paikallinen väestö oletti, että se voisi olla riippumaton molemmista. Ranskan hallinto paheksui kapinointia ja soinen maasto vaikeutti niiden tukahduttamista.
Borgoun ja Atakoran kapinat

Borgoun kansannousu alkoi vuonna 1916, kun paikallinen johtaja Bio Guéra lietsoi kansaa Ranskan virkamiesten väärinkäytöksiä vastaan. Kapina levisi vähitellen Borgoun muihin osiin. Se tukahdutettiin vuonna 1918.
Myös Sombat kapinoivat Atakorassa kutsuntoja vastaan, jota siellä vihattiin ehkä enemmän kuin muualla. Kapina tapahtui Dahomeyn alueella, jota ei oltu vielä rauhoitettu tai miehitetty tehokkaasti. Ranskan hallinto alkoi tukahduttaa Somba-kapinaa vasta, kun Borgoun kapina oli täysin kukistettu.
Perintö

Bio Guéran ja muiden kapinajohtajien muistoa alettiin kunnioittaa marxilais-leniniläisessä Beninin kansantasavallassa. Bio Guéra nimitettiin Beninin kansallissankariksi vuonna 1975. Kerekou nosti erityisiksi sankareiksi Béhanzinin, Bio Guéran ja Kaban kapinan.
Camp Bio Guera I on santarmien esikunta Porto-Novossa.
Bio Guéran muistomerkki ja aukio Parakoussa.
Bembereken kylässä on hotelli Bio Guera ja Bio Gueran hevosen laskeutumispaikka ja Bio Gueran mausoleumi.
Vuonna 2022 pystytettiin Cotonoun Cadehounin lentokentälle johtavan tien liikenneympyrään Bio Gueran muistomerkki.
Aiheesta muualla

Bio Guera: Sur Les Traces du Guerrier, ORTB, YouTube (ranskaksi)
CPA

CPA tarkoittaa seuraavia asioita:
CPA, (engl. Coalition Provisional Authority), Irakin sodan jälkeen Irakia hallinnut sijaishallinto
CPA, Cathay Pacific -lentoyhtiön ICAO-tunnus
cPa, Senttipascal, paineen suureen kerrannaisyksikkö
CPA, (engl.  Certified Public Accountant), Yhdysvalloissa auktorisoitu tilintarkastajan tutkinto
CPA, (engl.  Cyproterone acetate), Syproteroniasetaatti, steridijohdannaisiin kuuluva orgaaninen yhdiste
CPA, (engl. European Classification of Products by Activity), Euroopan unionin tavaroiden ja palvelujen luokitus
CPA, (engl. Cost Per Action / Cost Per Acquisition), verkkomarkkinoinnin hinnoittelumalli, jossa mainostaja maksaa mainoskampanjan toteuttajalle toteutuneisiin suoritteisiin tai tekoihin (esim. yhteydenotto, tilaus) perustuvan palkkion
CPA, (engl. Critical Path Analysis), Kriittinen polku, projektinhallinnan menetelmä
CPA, (ransk.  Cour permanente d'arbitrage), Pysyvä välitystuomioistuin
CPA, (engl. Communist Party of Australia), Australian kommunistinen puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CPA”, voi hakea sivunnimihaulla, laajalla sivunnimihaulla tai tekstihaulla.
Boy George

Boy George São Paulossa, Brasiliassa vuonna 2007.
Boy George (oik. George Alan O’Dowd, s. 14. kesäkuuta 1961 Eltham, Lontoo) on brittiläinen laulaja-laulunkirjoittaja ja Culture Clubin solisti.
Tammikuussa 2009 Boy George tuomittiin 15 kuukaudeksi vankeuteen prostituoidun vapaudenriistosta. Tapaus sattui vuoden 2007 alkupuolella, jolloin Boy George oli kahlinnut norjalaisen miesseuralaisen ja pahoinpidellyt tätä. Boy George on saanut aiemminkin tuomioita muun muassa huumeiden hallussapidosta.
Culture Club

Boy Georgen androgyyninen tyyli kiinnitti manageri Malcolm McLarenin huomion, ja hän järjesti O’Dowdille esityksen Bow Wow Wowin kanssa. Boy Georgen liittyminen Bow Wow Wowiin ei ottanut tulta alleen ja hän aloitti oman yhtyeensä basisti Mikey Craigin kanssa. Yhtyeen nimi oli In Praise of Lemmings, mutta nimi hylättiin myöhemmin. Jon Moss (joka oli soittanut rumpuja The Damnedissa, Adam and the Antsissa ja Londonissa) liittyi yhtyeeseen. Sitten yhtyeseen liittyi myös kitaristi-kosketinsoittaja Roy Hay. Ryhmä hylkäsi toisen nimensä, Sex Gang Childrenin, ja vaihtoi sen Culture Clubiin.
Aiheesta muualla

Kuvia tai muita tiedostoja aiheesta Boy George Wikimedia Commonsissa
Brasilian Demokraattinen Liike

| Brasilian Demokraattinen Liike> Movimento Democrático Brasileiro |
| --- | --- |
  
  
  
Perustettu:  20. joulukuuta 1979
Puheenjohtaja:  Baleia Rossi
Ideologia:  populismi  kansanpuolue  talouden liberalismi sosiaalinen konservatismi
Poliittinen kirjo:  keskusta
Kotisivu:  www.mdb.org.br
Infobox OKNimi-testi OK: 
Brasilian Demokraattinen Liike (port. Movimento Democrático Brasileiro, MDB) on brasilialainen keskustalainen puolue. Puolue sai yleisvaaleissa 2018 1,2 prosentin kannatuksen, eli noin 1,3 miljoonaa ääntä. Puolue oli vaalien seitsemänneksi suurin.
Aiheesta muualla

Kotisivut. (portugaliksi)
Big Brother and the Holding Company (albumi)

| Big Brother and the Holding Company Big Brother and the Holding Company |
| --- | --- | --- |

Studioalbumin tiedot
 Äänitetty : 12.–14. joulukuuta 1966
 Julkaistu: elokuussa 1967
 Formaatti: LP
 Tuottaja(t): Bob Shad
 Tyylilaji: blues rock, psykedeelinen rock 
 Kesto: 33.51
 Levy-yhtiö: Mainstream, Columbia
Big Brother and the Holding Companyn muut julkaisut
|   | Big Brother and the Holding Company 1967 | Cheap Thrills 1968 |
Big Brother And the Holding Company on sanfranciscolaisen Big Brother and the Holding Companyn esikoislevy vuodelta 1967.
Kappaleet > A-puoli

Bye, Bye Baby  – 2.35 (säv. Powell St. John)
Easy Rider  – 2.21 (säv. James Gurley)
Intruder  – 2.25 (säv. Janis Joplin)
Light Is Faster Than Sound  – 2.29 (säv. Peter Albin)
Call on Me  – 2.32 (säv. Sam Andrew)
Kappaleet > B-puoli

Women Is Losers  – 2.01 (säv. Joplin)
Blindman  – 2.00 (säv. Albin, Andrew, David Getz, Gurley, Joplin)
Down on Me  – 2.02 (säv. Traditional, arr. Joplin)
Caterpillar  – 2.15 (säv. Albin)
All Is Loneliness  – 2.13 (säv. Moondog)
Kokoonpano

Janis Joplin – laulu
Peter Albin – basso, laulu
Sam Andrew – kitara, laulu
David Getz – rummut
James Gurley – kitara, laulu
Arviot

Allmusic:
Branko Bedekovič

| Branko Bedekovič> Henkilötiedot |
| --- | --- |
Syntynyt: 14. maaliskuuta 1973 (ikä 51) Celje, Slovenian ST, Jugoslavia
Kansalaisuus:   Slovenia    Jugoslavia (1973–1991)
Käsipalloilija
Pituus:  199 cm
Paino:  97 kg
Pelipaikka:  vasen takapelaaja
Junioriseurat
:   Eschenbach
Seurajoukkueet
         – 1999   1999 – 2002   2002 – 2007   2007 – 2008   2008 – 2010   2010 – 2013   2014 –:   RK Velenje    RK Celje    RK Velenje    RK Zagreb    RK Celje    HC Kelag Kärnten    HC Kelag Kärnten
Maajoukkueet
:   Slovenia
Branko Bedekovič (14. maaliskuuta 1973 Celje, Slovenian ST, Jugoslavia) on slovenialainen käsipalloilija.
Bedekovič on edustanut Slovenian käsipallomaajoukkuetta yhteensä 74:ssä ottelussa, joissa hän on tehnyt 112 maalia. Näihin otteluihin lukeutuvat myös vuoden 2000 kesäolympialaiset. Niissä Bedekovič pelasi seitsemän kaksi ottelua tehden neljä maalia. Alkulohkon ottelussa Australiaa vastaan hän teki kolme maalia.
Hän oli osa Slovenian maajoukkuetta, joka voitti vuoden 2004 EM-kisoista hopeaa.
CP-rikko

CP-rikko eli varaus–pariteettirikko on hiukkasfysiikan ilmiö. Se havaittiin kokeellisesti ensi kerran vuonna 1964 kokeessa, jossa tutkittiin neutraalien kaonien hajoamista. Koe kumosi siihen asti otaksutun luonnonlakien CP-symmetrian. Tässä yhteydessä C (charge conjugation, varauskonjugaatio) tarkoittaa hiukkasen muuttamista antihiukkasekseen ja P hiukkasen pariteetin muuttamista vastakkaiseksi (peilausta). Symmetrian mukaan fysiikan ilmiöt toimisivat täsmälleen samalla tavalla varauskonjugaation ja peilauksen jälkeen kuin alkuperäisillä hiukkasilla.
Luonnossa esiintyvän heikon CP-rikon aiheuttaa heikko vuorovaikutus, joka muuntaa hiukkasten rakenneosasia kvarkkeja toisikseen. Matemaattisesti tätä kuvataan hiukkasfysiikan standardimallissa CKM-matriisilla (Cabibbo-Kobayashi-Maskawa). Hiukkasten välisten sähkömagneettisen, vahvan vuorovaikutuksen tai gravitaation ei ole havaittu rikkovan CP-symmetriaa.
CP-symmetrian rikkoutuminen on yksi ns. Saharovin ehdoista sille, että varhaisen maailmankaikkeuden hiukkasreaktioissa aine ja antiaine eivät olisi tuhonneet toisiaan täysin, vaan jäljelle voisi jäädä ainetta. Ilman CP-symmetriarikkoa tavallinen aine ja antiaine annihiloisivat toisiaan täsmälleen yhtä voimakkaasti eikä kumpaakaan jäisi jäljelle olettaen, että molempia oli alun perin yhtä paljon. Kvarkkien heikoissa vuorovaikutuksissa havaittu CP-rikko näyttäisi kuitenkin olevan liian vähäinen selittämään maailmankaikkeudessa olevan aineen määrän. CERNin LHCb-kokeen on tarkoitus tutkia reaktioita, joissa voisi näkyä standardimallin ulkopuolisten hiukkasten aiheuttamaa CP-symmetrian rikkoutumista.
Nobelin palkinto

Vuoden 1980 Nobelin fysiikanpalkinto myönnettiin vuoden 1964 kokeen tehneille ja CP-rikon ensimmäisen kerran havainneille James Croninille ja Val Fitchille.
Blanka Paulů

| Mitalit | Mitalit | Mitalit |  |
| --- | --- | --- | --- |
|  Blanka Paulů |  Blanka Paulů |  Blanka Paulů |  |
Maa:   Tšekkoslovakia
Naisten hiihto
|  Olympialaiset  |  Olympialaiset  |  Olympialaiset  |  |
|  Hopeaa | Sarajevo 1984 | 4 × 5 km |  |
| MM-kilpailut  | MM-kilpailut  | MM-kilpailut  |  |
|  Hopeaa | Falun 1974 | 5 km |  |
|  Pronssia | Falun 1974 | 4 × 5 km |  |
Blanka Paulů (s. 31. maaliskuuta 1954 Vrchlabí, Tšekki) on olympiamitalisti ja entinen hiihtäjä. Aktiiviaikanaan hän edusti Tšekkoslovakiaa.
Sarajevon olympialaisissa 1984 Paulů saavutti hopeaa neljä kertaa viiden kilometrin kilpailusta Tšekkoslovakian joukkueessa. Paulůn paras henkilökohtainen saavutus olympiatasolla oli neljäs sija 20 kilometrin kilpailussa samoissa Sarajevon kisoissa. Paulů osallistui myös vuosien 1976 ja 1980 talviolympialaisiin. Falunin MM-kisoissa 1974 hän hiihti hopealle viidellä kilometrillä ja pronssille neljä kertaa viiden kilometrin viestissä.
Hiihdon maailmancupissa Blanka Paulů voitti kaksi osakilpailua; kotimaassaan Štrbské Pleson osakilpailun 1982 sekä Sarajevon osakilpailun 1983.
Urheilu-uran jälkeen Blanka Paulů on vaikuttanut maansa paikallispolitiikassa. Vuosina 2006-2010 hän oli kotikaupunkinsa Vrchlabín apulaiskaupunginjohtaja ja vuodesta 2010 lähtien hän on ollut kaupunginvaltuutettu.
Branchiero

| Branchiero |
| --- | --- |

Avaintiedot
Alkuperämaa:   Sisilia,  Italia
Määrä:  uhanalainen
Rodun syntyaika:  hyvin vanha rotu
Alkuperäinen käyttö:  monikäyttöinen työkoira, mm. karjan vartiointi ja suurriistan metsästys
Nykyinen käyttö:  työkoira
Muita nimityksiä:  branchiero siciliano
FCI-luokitus:  ei
Ulkonäkö
Paino:  uros n. 55 kg
Säkäkorkeus:  uros n. 70 cm
Branchiero (branchiero siciliano) on italialainen koirarotu, jota FCI ei ole tunnustanut.
Ulkomuoto

Branchiero muistuttaa karjanajoon käytettyä sisilialaista "teurastajankoiraa".
Alkuperä

Rotu on kotoisin Sisiliasta, jossa sitä tavataan nykyisin vain harvoilla yksittäisillä alueilla. Se on sukua cane corsolle, ja jotkut pitävät sitä lähinnä tämän paikallisvariaationa.
Bosnian serbiarmeija

Bosnian serbiarmeijan tunnus.
Serbitasavallan armeija eli Bosnian serbiarmeija (BSA) (serb. Војска Републике Српске (ВРС), serbokroaatiksi Vojska Republike Srpske (VRS)) oli vuosina 1992–2006 toiminut Bosnian serbitasavallan armeija. Vuonna 2003 armeijan integrointi Bosnia ja Hertsegovinan (BiH) armeijaan aloitettiin. Vuonna 2005 BiH osallistui Yhdysvaltain johtamaan Irak-liittoumaan kroaattien, bosniakkien ja serbien täysin yhteisellä sotilasosastolla. Serbiarmeija yhdistettiin kokonaan Bosnia-Hertsegovinan liittotasavallan puolustusministeriön alaiseen Bosnian-Hertsegovinan armeijaan 6. kesäkuuta 2006.
Bosnian serbiarmeija tunnetaan osallistumisestaan Bosnian sotaan vuosina 1992–1995, jolloin se taisteli Bosnian kroaattiarmeijaa (HVO) ja bosniakkien Bosnia-Hertsegovinan armeijaa (Armija BiH) vastaan. Jugoslavia-tuomioistuin (ICTY) on katsonut armeijan ja sen upseeriston osallistuneen sotarikoksiin ja kansanmurhan toteuttamiseen sodan aikana. Armeijan komentajana toimi kenraalieversti Ratko Mladić, joka oli pitkään ICTY:n etsintäkuuluttama ennen kuin hänet pidätettiin toukokuussa 2011.
Historia

Vuosina 1991–1992 Jugoslavian kansanarmeija (JNA) oli taistellut sloveeneja ja kroaatteja vastaan palauttaakseen itsenäistyneet osavaltiot, Slovenian ja Kroatian, takaisin Jugoslavian sosialistisen liittovaltion yhteyteen. Syyskuussa 1991 Makedonia irtautui rauhanomaisesti kansanäänestyksen myötä Jugoslaviasta. Vuoden 1991 lopulla jäsenmaita olivat enää Serbia, Montenegro ja Bosnia-Hertsegovina liittovaltiota johtaessa serbi Slobodan Milošević. Bosniakit ja kroaatit eivät halunneet jäädä serbijohtoisen liittovaltion yhteyteen osavaltion ajautuessa muutenkin yhä selvemmin kohti sisällissotaa. Bosnian serbit julistivat alueensa itsenäiseksi Bosnia-Hertsegovinan serbitasavallaksi 9. tammikuuta 1992. Myöhemmin saman vuoden elokuussa nimi vaihtui lyhyesti Serbitasavallaksi (Republika Srpska).
Helmi-maaliskuussa 1992 Bosniassa järjestettiin serbien boikotoima kansanäänestys itsenäisyydestä. Äänestysprosentti oli 63,4 ja äänestäneisä 99,7 prosenttia antoi tukensa itsenäisyydelle. Bosniakkien johdolla Bosnia-Hertsegovina julistautui itsenäiseksi 1. maaliskuuta 1992. Tilanteen eskaloituessa entisestään yhä tihenevien väkivaltaisuuksien myötä avoin sota puhkesi 6. huhtikuuta 1992 Sarajevossa. Jugoslavian kansanarmeija valtasi nopeasti noin kuukauden aikana 70 prosenttia Bosnia-Hertsegovinan maa-alueesta.
Kansainvälinen yhteisö tunnusti Bosnia-Hertsegovinan itsenäisyyden kuukauden kuluttua itsenäisyysjulistuksesta, mikä johti kansainväliseen painostukseen JNA:n vetäytymiseksi Bosniasta. Jugoslavian sosialistinen liittotasavalta lakkautti itsensä 27. huhtikuuta 1992 ja seuraavana päivänä Serbia ja Montenegro muodostivat Jugoslavian liittotasavallan (ns. Tynkä-Jugoslavia).
Historia > Serbiarmeijan perustaminen

Huhtikuussa Jugoslavian armeija oli ryhmittynyt Sarajevon ympärille ja Bosnia-Hertsegovinan hallitus vaati joukkoja vetäytymään, jolloin Milošević suostui kotiuttamaan Bosnian ei-kansalaiset, joita oli vain hyvin vähän. Lopulta Bosniassa olevat Jugoslavian kansanarmeijan joukot ilmoittivat virallisesti vetäytyvänsä maasta ja perustivat Bosnian serbiarmeijan 6. toukokuuta 1992. Joukot ja kalusto olivat samat kuin JNA:n, jonka asevarastot ja tukikohdat tulivat Bosnian serbiarmeijan käyttöön. Näin onnistuttiin muodollisesti toteuttamaan vaatimus serbijoukkojen vetäytymisestä Bosniasta. Bosnian serbiarmeijan yhteyteen liittyi myös useita esimerkiksi venäläisiä vapaaehtoisjoukkoja ja eri puolisotilaallisia ryhmiä, kuten julmuudestaan kuuluisat Skorpionit. Vahvuus oli noin 80 000 miestä.
Bosnian serbiarmeija sulki Sarajevon saarron 56 kilometrin rintaman laajuudelta 2. toukokuuta 1992. Koska puolustajilla oli ylivoima, serbiarmeija turvautui näännytystaktiikkaan. Vapunpäivästä alkaen serbiarmeija suuntasi kaupunkiin jatkuvan tykistötulen. Tarkka-ampujien, it-aseiden, sinkojen, konekiväärien ja muiden aseiden tulitus oli myös jatkuvaa.
Tammikuussa 1994 Nato pakotti serbiarmeijan löysäämään Sarajevon piiritystä. Samoin Nato pysäytti serbiarmeijan hyökkäyksen Goradzeen. Serbiarmeija ajautui ongelmiin loppukesästä 1994 alkaen, kun Serbia lopetti Serbitasavallan tukemisen ja sulki lopulta maiden välisen rajankin. Samaan aikaan vihollisen asemia heikentääkseen serbiarmeija kiristi Sarajevon saartoa nälänhädän partalle. Marraskuusta 1994 alkaen kroaatit etenivät ja valtasivat serbeiltä osia Bosnian Etelä-Krajinasta eli Cazin Krajinasta (Cazinska Krajina). Toukokuussa 1995 Naton ilmaiskut serbiarmeijaa vastaan kiihtyivät, kunnes ne taukosivat serbien otettua yli 200 YK-sotilasta ihmiskilviksi asemiinsa.
Heinäkuun 1995 lopulla Kroatian armeija käynnisti Operaatio Kesä-95:n ja Bosnian serbiarmeijan joukot kukistettiin Etelä-Krajinassa. Lopulta elokuun alussa käynnistyi kroaattien ja bosniakkien suuri yhteisoperaatio Operaatio Myrsky, joka kukisti lopullisesti Krajinan serbitasavallan. Noin parisataatuhatta serbiä pakeni yli rajan Bosnian serbitasavaltaan, mutta pian kroaatit ja bosniakit etenivät Bosniassa kohti serbien hermokeskusta Banja Lukaa.
Historia > Srebrenica

Bosnian serbiarmeija aloitti hyökkäyksen YK:n suojeluksessa olevaan Srebrenican bosniakkienklaaviin 6. syyskuuta 1995 vallaten sen aamupäivällä 11. syyskuuta vedoten siihen, että alue ei ollut aidosti demilitarisoitu, vaan sieltä toteutettiin iskuja serbejä vastaan. Itse Ratko Mladić johti enklaavin haltuunottoa ja valtauksen toteuttivat Drinan armeijakunnan johtajat kenraali Živanović ja kenraalimajuri Radislav Krstić. Seuraavien päivien aikana Bosnian serbiarmeija toteutti Potočarissa verilöylyn teloittamalla yli 12-vuotiaat miespuoliset henkilöt. Uhreja syntyi lopulta yli 8000.
Koostumus > Erikoisyksiköt

Специјална Јединица "МАНДО" - Erikoisyksikkö "Mando"
Гарда Пантери - Kaarti "Panteri"
Бели Вукови - Valkosudet
Специјална Јединица "ПEШA" - Erikoisyksikkö "Pesa"
Koostumus > Armeijakunnat

1993
1. Krajinan armeijakunta - Banja Luka
2. Krajinan armeijakunta - Drvar
3. armeijakunta- Bijeljina
Itä-Bosnian armeijakunta - Han Pijesak
Hertsegovinan armeijakunta- Bileća
1995
1. Krajinan armeijakunta - Banja Luka
2. Krajinan armeijakunta - Drvar
Itä-Bosnian armeijakunta - Bijeljina
Sarajevo-Romanijan armeijakunta - Pale
Drinan armeijakunta - Han Pijesak
Hertsegovinan armeijakunta - Bileća
2001
1. armeijakunta - Banja Luka
3. armeijakunta - Bijeljina
5. armeijakunta - Sokolac
7. armeijakunta - Bileća
Kalusto > Panssarivaunut

M-84
T-55
BVP M-80
OT M-60P
BTR-50
BOV
Kalusto > Kenttätykistö

M101 howitzer
122 mm haupitsi 2A18 (D-30)
122 mm haupitsi M1938 (M-30)
130 mm kenttätykki M1954 (M-46)
152 mm kenttätykki M1955 (D-20)
152 mm kenttähaupitsi M84 NORA-A
120 mm M1 tykki
ZiS-3
Kalusto > Telatykistö

2S1 Gvozdika
Kalusto > Panssariajoneuvot

M-63 Plamen
M-77 Oganj
M-87 Orkan
Kalusto > Panssarintorjuntaohjukset

9M14 Maljutka ja AT-5
Kalusto > Panssarintorjuntatykit

T-12
Kalusto > IT-tykit

ZSU-57-2
M53/59 Praga
BOV-3
ZU-23-2
Kalusto > Olalta ammuttavat raketit ja ohjusjärjestelmät

SA-7
SA-18
SA-6
SA-9
Kalusto > Jalkaväkiaseet

Zastava M70
Zastava M72
Zastava M84
Zastava M76
Heckler & Koch MP5
M79 sinko
M80 Zolja
Kalusto > Serbitasavallan ilmavoimat

Bosnian serbiarmeijan yhteydessä toimivat myös ilmavoimat, joilla oli yhteensä 42 lentokonetta vuonna 1994. Sodan aikana ne menettivät 18 konetta.
M-77 Oganj VRS:n panssariajoneuvot
ZSU-57-2
ZiS-3
M-46
D-30
T-34
Black Wave

| ”Black Wave” I Walk the Line |
| --- | --- | --- |

Singlen tiedot
 Albumilta: Black Wave Rising
 Äänitetty : tammi–helmikuu 2008
 Julkaistu: maaliskuu 2008
 Formaatti: CDS, 7″ vinyyli
 Tekijä(t): I Walk the Line Ville Rönkkö
 Tuottaja(t): I Walk the Line
 Tyylilaji: punk rock
 Kesto: 03.48
 Levy-yhtiö: Combat Rock Industry
Listasijoitukset
  Suomen virallinen lista: 12.
I Walk the Linen muut singlet
|   | ”Black Wave” 2008 | ”Neon Lights” 2010 |
Black Wave on punk rock -yhtye I Walk the Linen kappale ja single yhtyeen kolmannelta studioalbumilta Black Wave Rising. Se julkaistiin maaliskuussa 2008 levymerkillä Conbat Rock Industry. CD-versiosta otettiin 1000:n vinyylipainoksesta 500:n kappaleen painokset.
Kappale debytoi Suomen virallisen singlelistan sijalla 12.
Kappaleet

Kappaleet säveltäneet ja sanoittaneet I Walk the Line ja Ville Rönkkö.
Black Wave – 3.48
Lost Chapter – 3.11
Kokoonpano

| --- | --- |
 Yhtye Ville Rönkkö – laulu, basso  Antti Rönkkö – kitara  Jani Koskinen – kitara  Jussi Kenttämaa – rummut  Anna Pirkola – kosketinsoittimet :  Tuotanto Mikko Poikolainen – tuottaja, äänittäjä, miksaaja  Pekka Laine – tuottaja, äänittäjä, miksaaja  Minerva Pappi – masteroija (Finnvox)  Antti Rönkkö – grafiikka, layout  Debbie Hell – valokuvat